Farg‘ona tumani aholisining bo‘sh vaqtlarini mazmunli tashkil etish, milliy hunarmandchilik an’anlarini yoshlar o‘rtasida keng targ‘ib qilish va oilaviy tadbirkorlikni rag‘batlantirish, ayniqsa, yoshlarni yod g‘oyalar ta’siridan saqlash, ularda vatanparvarlik hissini yanada kuchaytirish hamda O‘zbekiston Respublikasida yoshlarga oid davlat siyosatini amalga oshirishga qaratilgan dasturlar ijrosini ta’minlash maqsadida tumandagi “Hunarmand” uyushmasi tomonidan “Kamolot” yoshlar ijtimoiy harakati tuman Kengashi, tuman hokimligi, tuman Madaniyat va sport ishlari bo‘limi va bir qator mutasaddi tashkilotlar bilan hamkorlikda “Milliy libos – ma’naviyatimiz ko‘zgusi” mavzusida ko‘rik-tanlovning tuman bosqichi tashkil etildi. Bu haqda tuman hokimiyati Kun.uz’ga xabar bermoqda.    Ko‘rik-tanlovda tumandagi ayollar liboslarini tayyorlovchi tadbirkor va hunarmand ayollardan 36 nafari ishtirok etib, shundan 10 nafari g‘oliblikni va tanlovning keyingi bosqichiga yo‘llanmani qo‘lga kiritishdi.